CELEX: 32007D0343
Language: lt
Date: 1179187200000
Title: 2007/343/EB: 2007 m. gegužės 15 d. Komisijos sprendimas dėl leidimo pateikti į rinką fitosteroliais (fitostanoliais) praturtintą aliejų kaip naują maisto produktų komponentą pagal Europos Parlamento ir Tarybos reglamentą (EB) Nr. 258/97 (pranešta dokumentu Nr. C(2007) 2073)

17.5.2007   
            
            
               LT
            
            
               Europos Sąjungos oficialusis leidinys
            
            
               L 129/63
            
         
      KOMISIJOS SPRENDIMAS
   
   2007 m. gegužės 15 d.
   dėl leidimo pateikti į rinką fitosteroliais (fitostanoliais) praturtintą aliejų kaip naują maisto produktų komponentą pagal Europos Parlamento ir Tarybos reglamentą (EB) Nr. 258/97
   (pranešta dokumentu Nr. C(2007) 2073)
   (Tik tekstas anglų kalba yra autentiškas)
   (2007/343/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1997 m. sausio 27 d. Europos Parlamento ir Tarybos reglamentą (EB) Nr. 258/97 dėl naujų maisto produktų ir naujų maisto komponentų (1), ypač į jo 7 straipsnį,
   kadangi:
   
               (1)
            
            
               2005 m. gegužės 4 d. bendrovė Enzymotec pateikė Nyderlandų kompetentingoms institucijoms prašymą pateikti į rinką fitosteroliais (fitostanoliais) praturtintą aliejų kaip naują maisto produktų komponentą.
            
         
               (2)
            
            
               2006 m. gegužės 23 d. kompetentinga Nyderlandų maisto kontrolės tarnyba pateikė savo pirminio vertinimo ataskaitą. Ataskaitoje daroma išvada, kad žmonėms yra saugu maistui vartoti fitosteroliais (fitostanoliais) praturtintą aliejų.
            
         
               (3)
            
            
               2006 m. gegužės 29 d. Komisija pirminio vertinimo ataskaitą išsiuntė visoms valstybėms narėms.
            
         
               (4)
            
            
               Per Reglamento (EB) Nr. 258/97 6 straipsnio 4 dalyje nustatytą 60 dienų laikotarpį, remiantis tos dalies nuostata, buvo pateikti pagrįsti prieštaravimai dėl šio produkto pateikimo į rinką.
            
         
               (5)
            
            
               Prieštaravimai labiau susiję su rizikos valdymo, o ne rizikos vertinimo klausimais, todėl nereikėjo konsultuotis su Europos maisto saugos tarnyba (EMST).
            
         
               (6)
            
            
               Leidimas pateikti į rinką fitosteroliais (fitostanoliais) praturtintą aliejų turėtų būti taikomas tik tais naudojimo maisto produktuose atvejais, kai į maisto produktus leidžiama pridėti fitosterolių (fitostanolių). Taikomos taisyklės dėl maisto produktų, į kuriuos pridėta fitosterolių (fitostanolių), pateikimo formos ir ženklinimo.
            
         
               (7)
            
            
               2004 m. kovo 31 d. Komisijos reglamentu (EB) Nr. 608/2004 dėl maisto produktų ir maisto ingredientų, į kuriuos įdėta fitosterolių, fitosterolių esterių, fitostanolių ir (arba) fitostanolių esterių, ženklinimo (2) užtikrinama, kad vartotojai gautų reikiamą informaciją, taip siekiant išvengti per didelio pridedamų fitosterolių kiekio suvartojimo.
            
         
               (8)
            
            
               Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Fitosteroliais (fitostanoliais) praturtintą aliejų, kaip nurodyta 1 priede, galima pateikti į Bendrijos rinką kaip naują maisto komponentą, skirtą naudoti maisto produktuose, kaip nurodyta 2 priede.
   2 straipsnis
   Produktai, kuriuose yra naujo maisto komponento, pateikiami tokio pavidalo, kad juos būtų galima lengvai dalyti į porcijas, kuriose būtų arba ne daugiau kaip 3 g (1 porcijos per dieną atveju), arba ne daugiau kaip 1 g (3 porcijų per dieną atveju) pridėtų fitosterolių (fitostanolių).
   Pridėtų fitosterolių (fitostanolių) kiekis gėrimų taroje neturi viršyti 3 g.
   Aštrūs padažai ir salotų užpilai, įskaitant majonezą, supakuojami po vieną porciją.
   3 straipsnis
   Šis sprendimas skirtas bendrovei Enzymotec, 5 Hataasi ST, Ramat Gabriel Industrial Park, Migdal HaEmeq, Izraelis 23 106.
   
      Priimta Briuselyje, 2007 m. gegužės 15 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 43, 1997 2 14, p. 1. Reglamentas su paskutiniais pakeitimais, padarytais Reglamentu (EB) Nr. 1882/2003 (OL L 284, 2003 10 31, p. 1).
   
      (2)  OL L 97, 2004 4 1, p. 44.
   
      I PRIEDAS
      Fitosteroliais (fitostanoliais) praturtinto aliejaus specifikacijos
      Apibrėžtis
      Fitosteroliais (fitostanoliais) praturtintą aliejų sudaro aliejaus frakcija ir fitosterolių frakcija.
      
                  Medžiaga/Parametras
               
               
                  Turinys
               
            
                  Acilglicerolio pasiskirstymas:
               
            
                  Laisvosios riebalų rūgštys (išreikštos oleino rūgštimi)
               
               
                  ne daugiau kaip 2 %
               
            
                  Monoacilgliceroliai (MAG)
               
               
                  ne daugiau kaip 10%
               
            
                  Diacilgliceroliai (DAG)
               
               
                  ne daugiau kaip 25%
               
            
                  Triacilgliceroliai (TAG)
               
               
                  likusi dalis
               
            
                  Fitosterolių frakcija:
               
            
                  beta sitosterolis
               
               
                  ne daugiau kaip 80%
               
            
                  beta sitosterolis
               
               
                  ne daugiau kaip 15%
               
            
                  beta sitostanolis
               
               
                  ne daugiau kaip 40 %
               
            
                  kampestanolis
               
               
                  ne daugiau kaip 5 %
               
            
                  stigmasterolis
               
               
                  ne daugiau kaip 30 %
               
            
                  brasikasterolis
               
               
                  ne daugiau kaip 3 %
               
            
                  kiti steroliai (stanoliai)
               
               
                  ne daugiau kaip 3 %
               
            
                  Kita:
               
            
                  Drėgnis ir lakiosios medžiagos
               
               
                  ne daugiau kaip 0,5 %
               
            
                  Peroksidų skaičius (PV)
               
               
                  < 5 mekv/kg
               
            
                  Transriebalų rūgštys
               
               
                  ne daugiau kaip 1 %
               
            Fitosterolių (fitostanolių) užterštumas/grynumas (tiriant dujų chromatografu su liepsnos jonizacijos detektoriumi ar taikant lygiavertį metodą)
      Iš kitų šaltinių nei maistiniai augaliniai aliejai ekstrahuoti fitosteroliai ir fitostanoliai neturi būti užteršti, jų grynumas turi būti didesnis negu 99 %.
   
   
      II PRIEDAS
      1 straipsnyje minimi maisto produktai
      Tepieji riebalai, kaip apibrėžta Tarybos reglamento (EB) Nr. 2991/94 (1) priedo B ir C punktuose, išskyrus maisto gaminimui ir kepimui skirtus riebalus ir aptepus, kurių pagrindas yra sviestas arba kiti gyvūninės kilmės riebalai.
      Produktai, kurių pagrindas yra pienas, pvz., produktai, kurių pagrindas yra pusiau nugriebto arba nugriebto pieno produktai, į kuriuos gali būti pridėta vaisių ir (arba) javų grūdų, produktai, kurių pagrindas yra fermentuotas pienas, pvz., jogurtas ir produktai, kurių pagrindas yra sūris (riebalų kiekis ≤ 12 g/100 g produkto), kurių pieno riebalų kiekis galėjo būti sumažintas, o riebalai arba baltymai iš dalies arba visiškai pakeisti augaliniais riebalais arba baltymais.
      Sojos gėrimai.
      Aštrūs padažai ir salotų užpilai, įskaitant majonezą.
      
         (1)  OL L 316, 1994 12 9, p. 2.